CELEX: 32021R0966
Language: bg
Date: 2021-06-11 00:00:00
Title: Регламент за изпълнение (ЕС) 2021/966 на Комисията от 11 юни 2021 година за предоставяне на Кабо Верде на временна дерогация от правилата за преференциалния произход, определени в Делегиран регламент (ЕС) 2015/2446, по отношение на приготвените храни или консервите от филета от риба тон, приготвените храни или консервите от филета от скумрия и приготвените храни или консервите от филета от обикновена ауксида или ивичеста ауксида

17.6.2021   
               
               
                  BG
               
               
                  Официален вестник на Европейския съюз
               
               
                  L 214/34
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/966 НА КОМИСИЯТА
         от 11 юни 2021 година
         за предоставяне на Кабо Верде на временна дерогация от правилата за преференциалния произход, определени в Делегиран регламент (ЕС) 2015/2446, по отношение на приготвените храни или консервите от филета от риба тон, приготвените храни или консервите от филета от скумрия и приготвените храни или консервите от филета от обикновена ауксида или ивичеста ауксида
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 64, параграф 6 и член 66, буква б) от него,
         като има предвид, че:
         
                     (1)
                  
                  
                     Кабо Верде е държава бенефициер по специалния насърчителен режим за устойчиво развитие и добро управление, предвиден в член 1, параграф 2, буква б) от Регламент (ЕС) № 978/2012 на Европейския парламент и на Съвета (2), наричан обща система за преференции (ОСП+). Правилата за преференциалния произход за целите на общата система за преференции (ОСП), различни от процедурните правила, са определени в Делегиран регламент (ЕС) 2015/2446 на Комисията (3).
                  
               
                     (2)
                  
                  
                     С писмо от 18 март 2020 г. Кабо Верде подаде искане за удължаване на временните дерогации от правилата за преференциалния произход, определени в Делегиран регламент (ЕС) 2015/2446, които бяха предоставени по силата на регламенти за изпълнение (ЕС) 2019/561 (4) и (ЕС) 2019/620 (5) на Комисията. Искането се отнасяше за годишен обем от 5 000 тона приготвени храни или консерви от филета от риба тон, 3 000 тона приготвени храни или консерви от филета от скумрия и 1 000 тона приготвени храни или консерви от филета от обикновена ауксида или ивичеста ауксида. В рамките на дерогацията посочените продукти биха се считали за продукти с произход от Кабо Верде, дори да са произведени от риба без произход.
                  
               
                     (3)
                  
                  
                     Своето искане за удължаване на срока на действие на посочените дерогации Кабо Верде подкрепи с аргументите, изложени в предходните искания, които според държавата са все така актуални, а именно малките количества риба тон и скумрия, уловени в нейните териториални води, ограничените възможности за риболов извън териториалните ѝ води и ограничената продължителност на риболовния сезон. В искането си Кабо Верде изтъкна още довода, че неотдавна е развила пристанищната си инфраструктура. Благодарение на това могат да се обработват по-големи количества риба, с които да се снабдява местната рибопреработвателна промишленост и да се поддържа производственият ѝ капацитет. На последно място, в искането бяха подчертани трудностите, които Кабо Верде среща заради забавянето на началната дата на прилагане на Споразумението за икономическо партньорство между Европейския съюз и Западна Африка. Представените от Кабо Верде аргументи целят да подчертаят необходимостта от дерогация от правилата на ОСП за преференциалния произход, с цел да се компенсира фактът, че все още не може да се разчита на квотите въз основа на произхода или на правилата за кумулация съгласно Споразумението за икономическо партньорство, което все още не се прилага временно.
                  
               
                     (4)
                  
                  
                     Дерогацията, предвидена в член 64, параграф 6 от Регламент (ЕС) № 952/2013 (Митнически кодекс на Съюза), има временен характер и е обвързана с по-добро спазване на правилата за произход за съответните продукти и с изискването за административно сътрудничество. С цел да може да управлява такава дерогация от правилата за преференциалния произход, отправилата искането държава трябва да спазва правилата за произход за съответните продукти и свързаните с тях процедури и трябва да осигури добро административно сътрудничество.
                  
               
                     (5)
                  
                  
                     В тази връзка действията за мониторинг, извършени от Европейската комисия през последните няколко години в контекста на дерогацията, предоставена съгласно член 64, параграф 6 от Регламент (ЕС) № 952/2013, разкриха някои недостатъци по отношение на административното сътрудничество на Кабо Верде с митническите органи на държавите членки при проверката на доказателствата за произход. Тези недостатъци биха могли да доведат до отказ на дерогацията, искана въз основа на изтъкнатите от Кабо Верде доводи. След подаването на посоченото искане обаче Кабо Верде, и по-специално нейната риболовна промишленост, бяха изправи пред дълбока криза поради загубата на приходи в резултат на пандемията от COVID-19. По силата на член 64, параграф 6 от Кодекса Комисията има право да вземе предвид тази нова ситуация и да реши дали да предостави дерогация по своя собствена инициатива.
                  
               
                     (6)
                  
                  
                     Поради това на Кабо Верде следва да се предостави временна дерогация от изискването съгласно правилата за преференциалния произход продуктите да се считат за продукти с произход от държавата бенефициер само когато вложените материали от глави 3 и 16 от Комбинираната номенклатура са изцяло получени в тази държава. В нейната първа година на прилагане дерогацията следва да се предостави за годишен обем от 5 000 тона приготвени храни или консерви от филета от риба тон, 3 000 тона приготвени храни или консерви от филета от скумрия и за годишен обем от 1 000 тона приготвени храни или консерви от филета от обикновена ауксида или ивичеста ауксида. С цел да се вземат предвид търговските интереси на Европейския съюз и да се поддържа лоялна конкуренция между неговата вътрешна риболовна промишленост и тази на трети държави, годишният обем следва да намалява през следващите години в съответствие с количествата, предвидени в приложения I и II, с изключение на приготвените храни или консервите от филета от обикновена ауксида или ивичеста ауксида. Срокът на дерогацията следва да бъде ограничен до три години, за да се даде възможност на Кабо Верде да се възстанови от кризата, предизвикана от COVID-19, и да положи усилия за извършване на необходимите структурни промени в сектора на рибарството с оглед на спазване на правилата за произход за съответните продукти. Дерогацията следва обаче да се предостави, при условие че митническите органи на Кабо Верде извършват количествени проверки на износа на продуктите, предмет на дерогация, и изпращат на Комисията справка за количествата, за които са били съставени изявления за произход съгласно настоящия регламент, както и серийните номера на тези изявления.
                  
               
                     (7)
                  
                  
                     Освен това Кабо Верде следва да се ползва от дерогация, предвидена съгласно правилата на ОСП за преференциалния произход за риба тон и скумрия, при условие че докладва редовно на компетентните служби на Комисията за мерките, които е предприела за подобряване на спазването на правилата относно произхода на продуктите и свързаните с тях процедури и за осигуряване на административното сътрудничество, изисквано за прилагането на преференциалните режими по ОСП, посочени в член 1, параграф 2 от Регламент (ЕС) № 978/2012. Тези доклади следва да се представят по точен график, като всяко забавяне в спазването на определените срокове следва да води до спиране на дерогацията, което ще бъде съобщавано на компетентните органи на Кабо Верде след напомняне и покана за представяне на докладите в срок от десет работни дни. Всяко такова спиране не удължава срока, предвиден в регламента и в приложения 1 и 2 към него. В приложение към настоящия регламент следва да се изброят елементите, които трябва да бъдат включени в тези доклади.
                  
               
                     (8)
                  
                  
                     Количествата, посочени в приложенията към настоящия регламент, следва да се управляват в съответствие с членове 49—54 от Регламент за изпълнение (ЕС) 2015/2447 на Комисията (6), с които се урежда управлението на тарифни квоти.
                  
               
                     (9)
                  
                  
                     Мерките, предвидени в настоящия регламент, следва да влязат в сила в деня след деня на публикуването му и да се прилагат с обратно действие, считано от 1 януари 2021 г., за да се вземе предвид трудното положение на Кабо Верде и да се даде възможност на тази държава да приложи дерогацията за продукти, внесени в ЕС след посочената дата.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Чрез дерогация от член 41, буква б) и член 45 от Делегиран регламент (ЕС) 2015/2446 продуктите, посочени в приложения I и II, произведени в Кабо Верде от риба без произход, се разглеждат като продукти с произход от Кабо Верде в съответствие с членове 2, 3 и 4 от настоящия регламент.
         
         
            Член 2
            
               1.   Дерогацията се прилага за продукти, които са били изнесени от Кабо Верде и декларирани за допускане за свободно обращение в Съюза през периода от 1 януари 2021 г. до 31 декември 2023 г.
            
            
               2.   Дерогацията се прилага за продукти в рамките на годишните количества, посочени в приложение I (риба тон) и приложение II (скумрия и ивичеста ауксида).
            
            
               3.   Прилагането на дерогацията зависи от спазването на условията, определени в член 43 от Делегиран регламент (ЕС) 2015/2446.
            
         
         
            Член 3
            Количествата, посочени в приложения I и II към настоящия регламент, се управляват в съответствие с членове 49—54 от Регламент за изпълнение (ЕС) 2015/2447 на Комисията, с които се урежда управлението на тарифни квоти.
         
         
            Член 4
            Дерогацията се предоставя при следните условия:
            
                        1.
                     
                     
                        Митническите органи на Кабо Верде предприемат необходимите мерки за извършване на количествени проверки при износ на продуктите, посочени в член 1.
                     
                  
                        2.
                     
                     
                        Върху изявленията за произход, съставени от регистрираните износители, се вписва следният текст: „Derogation — Commission Implementing Regulation (EU) 2021/966“.
                     
                  
                        3.
                     
                     
                        Компетентните органи на Кабо Верде изпращат до Комисията справка за количествата, по отношение на които са съставени изявления за произход съгласно настоящия регламент, както и копия на тези доказателства. Посочените доклади се изпращат на Комисията 6 месеца, 18 месеца и 30 месеца след влизането в сила на настоящия регламент.
                     
                  
                        4.
                     
                     
                        Едновременно с докладите, посочени в параграф 3, компетентните органи на Кабо Верде изпращат на Комисията доклад, съдържащ подробна информация за предприетите от тях мерки с цел:
                        
                                    а)
                                 
                                 
                                    да осигурят спазване на правилата относно произхода на продуктите и свързаните с тях процедури;
                                 
                              
                                    б)
                                 
                                 
                                    да осигурят административното сътрудничество, изисквано за прилагането на преференциалните режими по ОСП.
                                 
                              
                  Информацията, която се изисква да бъде включена в докладите на компетентните органи на Кабо Верде, е посочена в приложение III.
         
         
            Член 5
            Ако компетентните органи не изпълнят задължението си за докладване по член 4, параграфи 3 и 4 в предвидените в тези разпоредби срокове, Комисията изпраща напомняне на компетентните органи на Кабо Верде, като ги приканва да представят изискваната информация в срок от 10 работни дни. Ако компетентните органи на Кабо Верде не отговорят на това искане в определения срок, Комисията може да спре действието на предвидената в настоящия регламент дерогация. Всяко такова спиране не удължава срока, предвиден в настоящия регламент и в приложение 1 и приложение 2 към него. Посоченото спиране се съобщава на компетентните органи на Кабо Верде и се публикува в Официален вестник, серия С.
         
         
            Член 6
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 юни 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕС) № 732/2008 на Съвета (ОВ L 303, 31.10.2012 г., стр. 1).
         
            (3)  Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).
         
            (4)  Регламент за изпълнение (ЕС) 2019/561 на Комисията от 8 април 2019 г. за предоставяне на Кабо Верде на временна дерогация от правилата за преференциалния произход, определени в Делегиран регламент (ЕС) 2015/2446, по отношение на приготвените храни или консервите от филета от риба тон (ОВ L 98, 9.4.2019 г., стр. 13).
         
            (5)  Регламент за изпълнение (ЕС) 2019/620 на Комисията от 17 април 2019 г. за предоставяне на Кабо Верде на временна дерогация от правилата за преференциалния произход, определени в Делегиран регламент (ЕС) 2015/2446, по отношение на приготвените храни или консервите от филета от скумрия и приготвените храни или консервите от филета от обикновена ауксида или ивичеста ауксида (ОВ L 108, 23.4.2019 г., стр. 1).
         
            (6)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
      
      
         
            ПРИЛОЖЕНИЕ I
            
                        
                           Пореден №
                        
                     
                     
                        
                           Код по КН
                        
                     
                     
                        
                           Код по ТАРИК
                        
                     
                     
                        
                           Описание на стоките
                        
                     
                     
                        
                           Периоди
                        
                     
                     
                        Годишно количество (в тонове нетно тегло)
                     
                  
                        09.1602
                     
                     
                        1604142100 
                        1604142690 
                        1604142800 
                        1604207050 
                        1604207055 
                        1604143190 
                        1604143690 
                        1604143800 
                        1604207099 
                        0304870090 
                        1604144120 
                        1604144629 
                        1604144820 
                        1604207045 
                        0304870020 
                        1604144130 
                        1604144830 
                     
                     
                        10
                     
                     
                        Приготвени храни или консерви от филета и карета от скокливи риби (Katsuwonus pelamis)
                        Приготвени храни или консерви от филета и карета от тон с жълти перки — албакор (Thunnus albacares)
                        Приготвени храни или консерви от филета и карета от тон от вида Thunnus obesus
                        
                        Приготвени храни от бял тон (Thunnus alalunga)
                     
                     
                        От 1.1.2021 г. до 31.12.2021 г.
                        От 1.1.2022 г. до 31.12.2022 г.
                        От 1.1.2023 г. до 31.12.2023 г.
                     
                     
                        5 000  тона
                        3 500  тона
                        2 500  тона
                     
                  
      
      
         
            ПРИЛОЖЕНИЕ II
            
                        
                           Пореден №
                        
                     
                     
                        
                           Код по КН
                        
                     
                     
                         
                     
                     
                        
                           Описание на стоките
                        
                     
                     
                        
                           Периоди
                        
                     
                     
                        Годишно количество (в тонове нетно тегло)
                     
                  
                        09.1647
                     
                     
                        1604 15 11 
                        ex 1604 19 97 
                     
                     
                         
                     
                     
                        Приготвени храни или консерви от филета от скумрия (Scomber scombrus, Scomber japonicus, Scomber colias)
                     
                     
                        От 1.1.2021 г. до 31.12.2021 г.
                        От 1.1.2022 г. до 31.12.2022 г.
                        От 1.1.2023 г. до 31.12.2023 г.
                     
                     
                        3 000  тона
                        2 500  тона
                        2 000  тона
                     
                  
                        09.1648
                     
                     
                        1604 20 90 
                        ex 1604 19 97 
                     
                     
                         
                     
                     
                        Приготвени храни или консерви от филета от обикновена ауксида или ивичеста ауксида (Auxis thazard, Auxis rochei)
                     
                     
                        От 1.1.2021 г. до 31.12.2021 г.
                        От 1.1.2022 г. до 31.12.2022 г.
                        От 1.1.2023 г. до 31.12.2023 г.
                     
                     
                        1 000  тона
                        1 000  тона
                        1 000  тона
                     
                  
      
      
         
            ПРИЛОЖЕНИЕ III
            Мерки, които трябва да бъдат докладвани от компетентните органи на Кабо Верде съгласно посоченото в член 4, параграф 4
            Докладът по член 4, параграф 4 трябва да съдържа подробно описание на мерките, предприети от компетентните органи на Кабо Верде, за да гарантират, че:
            
                        а)
                     
                     
                        проверки на статуса на продукти с произход на продуктите се извършват по искане на митническите органи на държавите членки за всяко едно искане и в сроковете, определени в член 109 от Регламент за изпълнение (ЕС) 2015/2447;
                     
                  
                        б)
                     
                     
                        проверките на статуса на продукти с произход на продуктите от морски риболов, посочени в член 44, параграф 1, буква з) от Делегиран регламент (ЕС) 2015/2446 на Комисията, включват проверка на мястото на улова, а проверките на статуса на продукти с произход на другите продукти, уловени в морето извън което и да било териториално море, посочени в член 44, параграф 1, буква з) от същия делегиран регламент, включват проверка на условията за собственост на плавателния съд;
                     
                  
                        в)
                     
                     
                        проверки по член 108, параграф 1, буква б) от Регламент за изпълнение (ЕС) 2015/2447 се извършват на износителите на интервали, определени въз основа на подходящи критерии за анализ на риска в съответствие с член 108, параграф 2 от посочения регламент за изпълнение;
                     
                  
                        г)
                     
                     
                        износителите и държавните служители в Кабо Верде са надлежно информирани относно правилата за преференциалния произход за целите на ОСП и свързаните с тях процедури чрез подходящи инструкции, обучения, семинари и/или уеббазирана информация.
                     
                  Докладът за мерките, посочени в буква а) по-горе, съдържа за всяко искане за проверка на произхода, получено от митническите органи на държавите членки, следните елементи:
            
                        •
                     
                     
                        референтния номер и датата на искането за проверка на произхода,
                     
                  
                        •
                     
                     
                        държавата членка, изпратила искането [отправилата искането държава членка],
                     
                  
                        •
                     
                     
                        датата на получаване на искането от компетентните органи на Кабо Верде,
                     
                  
                        •
                     
                     
                        съответните продукти (код по ХС и описание на продуктите),
                     
                  
                        •
                     
                     
                        датата, на която е изпратен отговорът до отправила искането държава членка,
                     
                  
                        •
                     
                     
                        причините за всяко забавяне на отговора на искането, според случая,
                     
                  
                        •
                     
                     
                        оценката на искането от компетентните органи на Кабо Верде (т.е. дали произходът, деклариран в изявлението за произход, е потвърден или не).
                     
                  Докладът за мерките, посочени в буква в) по-горе, съдържа следните елементи:
            
                        •
                     
                     
                        броя на извършените проверки,
                     
                  
                        •
                     
                     
                        критериите за анализ на риска, използвани от компетентните органи за оценка на рисковете и за определяне на интервалите между редовните проверки на износителите,
                     
                  
                        •
                     
                     
                        методологията, следвана по време на проверките,
                     
                  
                        •
                     
                     
                        информация дали компетентните органи са изискали от (някои) износители да представят копия или списък на съставените от тях изявления за произход с оглед на извършването на проверките по член 108, параграф 1, буква б) в съответствие с член 108, параграф 2 от Регламент за изпълнение (ЕС) 2015/2447,
                     
                  
                        •
                     
                     
                        информация дали проверките са показали, че износителите в Кабо Верде разбират приложимите правила за произход и свързаните с тях процедури,
                     
                  
                        •
                     
                     
                        всички предприети коригиращи мерки и/или наложени санкции на износителя за съставяне на невярно изявление за произход.
                     
                  Докладът за мерките, посочени в буква г) по-горе, включва инструкции, документи и обучителни материали относно правилата за преференциалния произход за целите на ОСП и свързаните с тях процедури, използвани за информиране на износителите и държавните служители на Кабо Верде.
            В докладите по член 4, параграфи 3 и 4 се актуализира информацията от предходните доклади.